**ПРОТОКОЛ № 2**

 **07.04.2023 г.**

**Р Е Ш Е Н И Е**

**№ К - 2**

**от 07.04.2023 година**

**ЗА:** Промяна предназначението на земеделски земи за неземеделски нужди и утвърждаване на площадки и трасета за проектиране.

**КОМИСИЯТА ПО чл. 17, ал. 1, т. 1 от ЗОЗЗ**

**Р Е Ш И :**

**I. На основание § 30, ал. 2 от Преходните и заключителни разпоредби към Закона за изменение и допълнение на Закона за посевния и посадъчния материал:**

1. На основание § 30, ал. 2 от Преходните и заключителни разпоредби към Закона за изменение и допълнение на Закона за посевния и посадъчния материал,

Потвърждава Решение № К - 6/08.10.2004г., т. 14 на Комисията по чл. 17, ал. 1, т. 1 от ЗОЗЗ към ОД „Земеделие” гр. Габрово, със следното съдържание:

„Променя предназначението на 4937,5 кв.м. земеделска земя от V категория, неполивна, в землището на с. Поповци, местност „Киевски копак“, имот № 060008 с площ 3950 кв.м. и част от съсобствен имот 060018 с площ 987,5 кв.м., съсобственост на „К. д. Н.“ АД, гр. Габрово за изграждане на обект: „Две жилищни сгради /близнаци/, плувен басейн, обслужваща сграда и ограда“, община Габрово, област Габрово при граници посочени в приложената скица и влязъл в сила подробен устройствен план.

Съсобствениците на земята да отнемат и оползотворят хумусния пласт от терена предназначен за строителство и заплатят на основание чл. 30 от ЗОЗЗ, такса по чл. 7, т. 2 от Тарифата в размер 1086,25 лева.“

Земеделската земя с площ от 4936 кв.м., предмет на настоящото решение е в границите на поземлени имоти с идентификатори както следва: поземлен имот с идентификатор 57675.60.43 по КККР на с. Поповци, одобрена със заповед РД-18-1965/13.12.2018г. на Изп. директор на АГКК, собственост на И. С. Ц., съгласно Нотариален акт за продажба на недвижим имот с вх. № 1648 от 28.06.2021г. по описа на СВ гр. Габрово, поземлен имот с идентификатор 57675.60.44 по КККР на с. Поповци, одобрена със заповед РД-18-1965/13.12.2018г. на Изп. директор на АГКК собственост на А. Г. Ш., съгласно Договор за доброволна делба на недвижими имоти от 12.03.2013 г., с Вх. № 582 от 12.03.2013г. по описа на СВ гр. Габрово и поземлен имот с идентификатор 57675.60.34 по КККР на с. Поповци, одобрена със заповед РД-18-1965/13.12.2018г. на Изп. директор на АГКК, собственост на А. Г. Ш., съгласно Нотариален акт за покупко – продажба на недвижими имоти с Вх. рег. № 2588 от 30.07.2008г. по описа на СВ гр. Габрово.

Собствениците на земята да отнемат и оползотворят хумусния пласт от терена предназначен за строителство и да заплатят на основание чл. 30, ал. 1 от ЗОЗЗ, такса по чл. 6, т. 7 на Тарифата в размер на 3800,39 лева, представляваща разликата между внесената такса в размер на 1086,25 лева, посочена в Решение № К - 6/08.10.2004г., т. 14 на Комисията по чл. 17, ал. 1, т. 1 от ЗОЗЗ към ОД „Земеделие” гр. Габрово и определената такса по действащата към момента на внасяне на предложението тарифа в размер 4886,64 лева.

При промяна на инвестиционното намерение относно функционалното предназначение на обекта, на основание чл. 67а, ал. 4 от ППЗОЗЗ се провежда процедурата по глава пета от ППЗОЗЗ.

Решението губи правно действие в сроковете по чл. 24, ал. 5 от Закона за опазване на земеделските земи и подлежи на обжалване по реда на Административнопроцесуалния кодекс.

**Решението подлежи на обжалване при условията и по реда на Административнопроцесуалния кодекс пред Комисията за земеделските земи в МЗм гр. София или Административен съд град Габрово в 14 /четиринадесет/ - дневен срок от съобщаването му.**